Nooi net soveel kinders soos wat jou kind oud word, plus nog twee. Met ander woorde, as jou kind 3 word, kan jy totaal 4 maatjies nooi, plus die verjaarsdag maatjie = 5. Partytjies kan oorweldigend raak, nie net vir die verjaarsdag maatjie nie, maar vir gaste ook. Vergeet van ander ouers beindruk – dit gaan oor jou kind en sy verjaarsdag en of jy dit saam met hom/haar geniet.
Maak prentjies van die kos vir slegte etertjies, byvoorbeeld omskep broodjies in treintjies, of maak ‘n vliegtuig broodjie. My seuntjie wat ‘n baie slegte eter is, eet baie beter as ek dit doen
Ek het eendag iewers gelees dat as jy as ouer raadop is met jou kleinding, wat nie hul wasgoed op die regte plekke wegpak nie, kan jy prentjies van hemde, broeke en onderklere uitknip en dit voor op hulle kassie plak. So kan hulle onthou waar om hulle kleertjies te bêre. Dit werk!
Bestel ‘n bassinet (lugwiegie) vir haar as sy onder die gewig is wat hulle vir bassinets toelaat. Dan kan sy lekker slaap terwyl sy vlieg. Kinders onder 2 sit mos op die ma (of pa) se skoot en dit help sommer baie as die kleintjie in ‘n bassinet kan lê en slaap.
Onthou om genoeg spaarklere in te pak – dit gebeur dalk net dat jou bagasie nie dadelik by die lughawe aankom as jy daar aankom nie en dit help nogal as jy iets ekstra het. Vir die vliegtuig ook – pak ‘n spaar t-hemp in vir jou vir as jou klere natgemors word en pak vir jou kind genoeg spaargoedjies in.